Ontmoet vir Oom Sakkie, die grootste niksnuts wat ongelukkig jou plaas bestuur! Hy kan niks regdoen nie. Hy leen jou (die boer) voertuig en gooi petrol in jou diesel bakkie en stamp die bakkie as hy dorp toe gaan. Hy leen ook geld en dobbel alles uit by die casino. Hy is ‘n modern ramp! Ongelukkig het jy vir oom Sakkie nodig om jou boerdery aan die gang te kry.
Soos met enige bordspeletjie is daar sekere reëls waarvolgens die spel gespeel word. Hier ’n paar hoofkenmerke van Boereplaas:
• Al die kaartjies word deurmekaar geskommel (prent- en opdragte kaartjies) en in die middel van die tafel geplaas.
• Betalings moet aan die Boere Bank deur die Bankier gedoen word, tensy die kaartjie ‘n ander opdrag gee.